**รถไฟฟ้ามหานคร สายสีส้ม (บางขุนนนท์ - ศูนย์วัฒนธรรมแห่งประเทศไทย - แยกร่มเกล้า)** (อังกฤษ: Metropolitan Rapid Transit Orange Line, MRT Orange Line) เป็นหนึ่งในโครงการก่อสร้างเส้นทางรถไฟฟ้าในระบบรถไฟฟ้ามหานคร ซึ่งเป็นส่วนหนึ่งของโครงการระบบขนส่งมวลชนทางรางในกรุงเทพมหานคร และปริมณฑล ดำเนินการโดย บริษัท ทางด่วนและรถไฟฟ้ากรุงเทพ จำกัด (มหาชน) ภายใต้การร่วมลงทุนกับ การรถไฟฟ้าขนส่งมวลชนแห่งประเทศไทย เป็นระบบรถไฟฟ้าที่มีทั้งโครงสร้างใต้ดิน และยกระดับ มีแนวเส้นทางที่รองรับการเดินทางภายในเขตเมืองตามแนวตะวันออก - ตะวันตกของกรุงเทพมหานคร เริ่มต้นจากบริเวณจุดตัดทางรถไฟสายสายธนบุรี (ทางรถไฟสายใต้เดิม) แล้วลอดใต้แม่น้ำเจ้าพระยา เข้าสู่ย่านเมืองเก่า ย่านใจกลางเมืองก่อนออกไปยังชุมชนประชาสงเคราะห์และออกสู่ย่านชานเมืองถนนรามคำแหง มาสิ้นสุดเส้นทางที่ชานเมืองด้านทิศตะวันออกของกรุงเทพมหานครบริเวณจุดตัดถนนรามคำแหงกับถนนสุวินทวงศ์

เส้นทางรถไฟฟ้าสายนี้เกิดขึ้นจากการปรับแผนแม่บทระบบขนส่งมวลชนทางราง พ.ศ. 2538 ที่นำเอาเส้นทางรถไฟฟ้าสายสีส้มเดิมช่วงสามเสน-บางกะปิ มาต่อขยายเส้นทางจากสามเสน (ซังฮี้) ไปยังบางบำหรุ กลายเป็นเส้นทางบางบำหรุ-บางกะปิที่กำหนดให้เป็นสายสีส้ม บรรจุในแผนแม่บทฯ ของสำนักนโยบายและแผนการขนส่งและจราจร (สนข.) เป็นครั้งแรกเมื่อปี พ.ศ. 2547 โดยในปี พ.ศ. 2553 ได้มีการแก้ไขแนวเส้นทางบางส่วนโดยสลับกับโครงข่ายในเมืองของรถไฟฟ้าชานเมืองสายสีแดงอ่อน ทำให้แนวเส้นทางของรถไฟฟ้าสายสีส้มจากเดิมกลายเป็นตลิ่งชัน - มีนบุรี และใน พ.ศ. 2554 ก็ได้มีการแก้ไขแบบแผนอีกครั้ง โดยตัดเส้นทางจากเดิมที่จะไปสิ้นสุดที่ตลิ่งชัน ให้มาสุดอยู่แค่แยกจรัญสนิทวงศ์เนื่องจากเส้นทางทับซ้อนกับสายสีแดงอ่อนช่วงตลิ่งชัน-ศิริราช ทำให้แนวเส้นทางของรถไฟฟ้าสายสีส้มเหลือเพียงแค่ บางขุนนนท์ - มีนบุรี

ปัจจุบัน โครงการรถไฟฟ้ามหานคร สายสีส้ม ได้แบ่งการดำเนินงานออกเป็น 2 ส่วน คือเส้นทางตะวันตกช่วงบางขุนนนท์ - ศูนย์วัฒนธรรมแห่งประเทศไทย และเส้นทางตะวันออกช่วงศูนย์วัฒนธรรมแห่งประเทศไทย - บางกะปิ - มีนบุรี - แยกร่มเกล้า โดยปัจจุบันอยู่ในระหว่างการก่อสร้างเส้นทางช่วงตะวันออกเป็นอันดับแรก ส่วนโครงการช่วงตะวันตกอยู่ในระหว่างการคัดเลือกเอกชนเข้าดำเนินการ คาดว่าจะเปิดใช้งานได้อย่างเป็นทางการในวันที่ 12 สิงหาคม พ.ศ. 2570 แต่ปัจจุบันโครงการยังมีปัญหาเรื่องประมูล โดยที่ผ่านมีการเปลี่ยนหลักเกณฑ์คัดเลือกเอกชน จนBTSC ฟ้อง รฟม.ต่อศาลปกครองอยู่หลายประเด็น (คดีหมายเลขดำ 2280/2563 บีทีเอสซี ฟ้องคณะกรรมการตาม ม.36 พรบร่วมลงทุนระหว่างรัฐและเอกชน ในประเด็นที่ปรับเปลี่ยนหลักเกณท์วิธีการคัดเลือกเอกชน ต่อมาศาลปกครองยกฟ้อง) (คดีหมายเลขแดง อท.30/2564 บีทีเอสซี ฟ้องผู้ว่ารฟมและคณะกรรมการ ม.36 ซึ่งต่อมาศาลอาญาทุจริตได้ยกฟ้องเพราะหลักฐานฝ่ายบีทีเอสไม่มีน้ำหนัก และฝ่ายบีทีเอสทราบถึงรายละเอียด RFP ) (คดีหมายเลขดำ 580/2564 ศาลปกครองกลาง พิพากษาตัดสินกรณี ให้เพิกถอนมติยกเลิกการประกวดราคาของ คณะกรรมการมาตรา 36 และคำสั่งยกเลิกการประกวดราคาของผู้ว่า รฟม. ถือเป็นคำสั่งที่ไม่ชอบด้วยกฎหมาย) ปัจจุบัน BEM เป็นผู้ชนะประมูลช่วงตะวันตก (บางขุนนนท์-มีนบุรี) แต่รอความชัดเจนจากศาลปกครองในการตัดสิน ซึ่งจะกระทบถึงสายสีส้มตะวันออกด้วย

ภาพรวม
------

เป็นระบบรถไฟฟ้าที่มีทั้งโครงสร้างใต้ดินและยกระดับ มีแนวเส้นทางที่เชื่อมโยงการเดินทางในแนวตะวันออก-ตะวันตกของกรุงเทพมหานคร เริ่มต้นจากจุดตัดทางรถไฟสายธนบุรี (สายใต้เดิม) กับถนนจรัญสนิทวงศ์ ลอดใต้แม่น้ำเจ้าพระยาเข้าสู่ใจกลางเกาะรัตนโกสินทร์ ผ่านย่านที่สำคัญในพื้นที่เมืองเก่าเขตดุสิต และเขตพระนคร ผ่านสถานที่สำคัญหลายแห่ง เช่น โรงพยาบาลศิริราช ท้องสนามหลวง อนุสาวรีย์ประชาธิปไตย จากนั้นเข้าสู่ย่านการค้าใจกลางเมืองบริเวณแยกประตูน้ำ แล้วมุ่งขึ้นทางเหนือเข้าสู่ศูนย์ราชการกรุงเทพมหานคร และศาลาว่าการกรุงเทพมหานครแห่งใหม่ (อาคารธานีนพรัตน์) ชุมชนประชาสงเคราะห์ ออกสู่ถนนรัชดาภิเษก ถนนพระราม 9 และถนนรามคำแหง สิ้นสุดโครงการบริเวณชานเมืองทิศตะวันออกของกรุงเทพมหานครบริเวณจุดตัดถนนรามคำแหงกับถนนสุวินทวงศ์ รวมระยะทางประมาณ 35.9 กิโลเมตร เป็นเส้นทางที่เน้นการขนส่งผู้โดยสารจากชานเมืองทิศตะวันออกเข้าสู่ใจกลางเมืองและย่านเมืองเก่าทางทิศตะวันตกของกรุงเทพมหานครได้อย่างรวดเร็ว

### พื้นที่เส้นทางผ่าน

|  |
| --- |
|  |
| แขวง | เขต | จังหวัด |
|  |
| ศิริราช | บางกอกน้อย | กรุงเทพมหานคร |
| พระบรมมหาราชวัง / บ้านพานถม | พระนคร |
| คลองมหานาค | ป้อมปราบศัตรูพ่าย |
| สวนจิตรลดา | ดุสิต |
| ทุ่งพญาไท / ถนนพญาไท / มักกะสัน | ราชเทวี |
| สามเสนใน | พญาไท |
| ดินแดง | ดินแดง |
| ห้วยขวาง / บางกะปิ | ห้วยขวาง |
| หัวหมาก | บางกะปิ |
| สะพานสูง / ราษฎร์พัฒนา | สะพานสูง |
| มีนบุรี / แสนแสบ | มีนบุรี |
|
|  |

เส้นทาง
-------

### โครงการช่วงตะวันออก (ศูนย์วัฒนธรรมแห่งประเทศไทย - บางกะปิ - แยกร่มเกล้า) (กำลังก่อสร้าง)

#### ช่วงที่ 1 : ศูนย์วัฒนธรรมแห่งประเทศไทย - บางกะปิ

เป็นเส้นทางที่เกิดขึ้นครั้งแรกในแผนแม่บทระบบขนส่งมวลชนทางราง พ.ศ. 2538 โดยเป็นส่วนหนึ่งของเส้นทางบางกะปิ - ราษฎร์บูรณะของสายสีส้มเดิม เส้นทางนี้เป็นเส้นทางที่มีความสำคัญมากเพราะเป็นเส้นทางเข้าสู่พื้นที่ศูนย์ซ่อมบำรุงการรถไฟฟ้าขนส่งมวลชนแห่งประเทศไทยที่ใช้ร่วมกับสายเฉลิมรัชมงคล และยังเป็นเส้นทางหลักที่เชื่อมต่อการคมนาคมจากแหล่งที่พักอาศัยขนาดใหญ่ย่านบางกะปิเข้ากับสายเฉลิมรัชมงคล ที่กำหนดให้เป็นเส้นทางรถไฟฟ้าวงแหวนรอบกรุงเทพฯ

เส้นทางส่วนนี้เป็นเส้นทางใต้ดินทั้งหมด เริ่มต้นจากจุดเชื่อมต่อกับรถไฟฟ้ามหานคร สายเฉลิมรัชมงคลที่สถานีศูนย์วัฒนธรรมแห่งประเทศไทย จากนั้นวิ่งตามแนวถนนวัฒนธรรม ออกสู่ถนนพระราม 9 ที่บริเวณหน้าที่ทำการของการรถไฟฟ้าขนส่งมวลชนแห่งประเทศไทย มุ่งหน้าไปทางทิศตะวันออก ผ่านแยกพระราม 9 - ประดิษฐ์มนูธรรม แล้วเข้าสู่ถนนรามคำแหง บริเวณแยกรามคำแหง ผ่านมหาวิทยาลัยรามคำแหง, ราชมังคลากีฬาสถาน ไปสิ้นสุดเส้นทางที่แยกลำสาลีในย่านบางกะปิ ซึ่งเป็นจุดเชื่อมต่อกับรถไฟฟ้าสายสีเหลือง (ลาดพร้าว - สำโรง) รวมระยะทางทั้งสิ้น 9 กิโลเมตร

#### ช่วงที่ 2 : บางกะปิ - แยกร่มเกล้า

เป็นเส้นทางที่เกิดขึ้นครั้งแรกในแผนแม่บทระบบขนส่งมวลชนทางราง พ.ศ. 2538 โดยเป็นส่วนต่อขยายของเส้นทางบางกะปิ - ราษฎร์บูรณะของสายสีส้มเดิม แต่ได้แยกออกมาเป็นรถไฟฟ้าสายสีน้ำตาล เมื่อปี พ.ศ. 2548 และมีการปรับแผนแม่บทฯ รวมเอาเส้นทางสายสีน้ำตาลกลับเข้ามาเป็นสายสีส้มอีกครั้งในปี พ.ศ. 2552

เป็นเส้นทางยกระดับเกือบทั้งหมดตามแนวถนนรามคำแหง (สุขาภิบาล 3) เริ่มต้นจากโครงสร้างอุโมงค์ใต้ดินที่แยกลำสาลี ซึ่งเป็นจุดเชื่อมต่อกับเส้นทางช่วงก่อนหน้านี้ ผ่านจุดตัดถนนศรีบูรพา จากนั้นจึงเริ่มยกระดับตามแนวเกาะกลางถนนเข้าสู่สถานีสัมมากร ที่ความสูง 10-12 เมตรจากผิวดิน จากนั้นยกระดับขึ้นเรื่อย ๆ จนถึงความสูงปกติที่ 15 เมตร ผ่านหมู่บ้านสัมมากร โรงเรียนเตรียมอุดมศึกษาน้อมเกล้า ยกข้ามทางแยกต่างระดับรามคำแหงจุดตัดถนนกาญจนาภิเษก ผ่านแยกลาดบัวขาว ซึ่งเป็นจุดตัดกับถนนมีนพัฒนา ผ่านเคหะรามคำแหง ไปสิ้นสุดเส้นทางที่บริเวณก่อนถึงแยกสุวินทวงศ์ ในพื้นที่แขวงแสนแสบ เขตมีนบุรี รวมระยะทางทั้งสิ้น 11 กิโลเมตร

#### สัญญาการก่อสร้าง

สัญญาการก่อสร้างโครงการรถไฟฟ้ามหานคร สายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) จะประกอบไปด้วยสัญญาการก่อสร้างของ รฟม. ควบคู่สัญญาการก่อสร้างท่อร้อยไฟฟ้าใต้ดินของ การไฟฟ้านครหลวง เนื่องจากเป็นการก่อสร้างแบบควบคู่ทั้งโครงการ

| สัญญาที่ | เนื้องาน | มูลค่า  (ล้านบาท) | ผู้ชนะการประมูล | ความคืบหน้า   (ภาพรวม 100.00 % ณ สิ้นเดือน สิงหาคม 2566 |
| --- | --- | --- | --- | --- |
| 1 | งานออกแบบควบคู่การก่อสร้างโครงสร้างส่วนใต้ดิน ช่วงศูนย์วัฒนธรรมฯ-รามคำแหง 12ระยะทาง 6.29 กม. (3.91 ไมล์) | 20,698 | กิจการร่วมค้าซีเคเอสที(บมจ. ช.การช่าง และ บมจ.ซิโน-ไทย เอ็นจีเนียริ่ง แอนด์ คอนสตรัคชั่น) | 100 % |
| 2 | งานออกแบบควบคู่การก่อสร้างโครงสร้างส่วนใต้ดิน ช่วงรามคำแหง 12-รามคำแหง 34 ระยะทาง 3.4 กม. (2.11 ไมล์) | 21,572 | 100 % |
| 3 | งานออกแบบควบคู่การก่อสร้างโครงสร้างส่วนใต้ดิน ช่วงรามคำแหง 34-คลองบ้านม้า ระยะทาง 4.04 กม. (2.51 ไมล์) | 18,589.66 | บมจ. อิตาเลียนไทย ดีเวลลอปเม้นท์ | 100 % |
| 4 | งานก่อสร้างโครงสร้างยกระดับ ช่วงคลองบ้านม้า-แยกร่มเกล้า ระยะทาง 8.8 กม. (5.47 ไมล์) | 9,999 | บมจ. ยูนิค เอ็นจิเนียริ่ง แอนด์ คอนสตรัคชัน | 100 % |
| 5 | งานก่อสร้างศูนย์ซ่อมบำรุง และอาคารจอดแล้วจร | 4,901 | กิจการร่วมค้าซีเคเอสที(บมจ. ช.การช่าง และ บมจ.ซิโน-ไทย เอ็นจีเนียริ่ง แอนด์ คอนสตรัคชั่น) | 100 % |
| 6 | งานวางระบบราง | 3,750 | บมจ. ยูนิค เอ็นจิเนียริ่ง แอนด์ คอนสตรัคชัน | 100 % |
| 7 | งานระบบรถไฟฟ้า (บางขุนนนท์-สุวินทวงศ์) | คณะกรรมการ รฟม. มีมติให้รวมงานเดินรถเป็นส่วนหนึ่งของสัญญาการก่อสร้างของโครงการส่วนตะวันตก |

### โครงการช่วงตะวันตก (บางขุนนนท์ - ศูนย์วัฒนธรรมแห่งประเทศไทย) (อยู่ระหว่างการประมูล)

เป็นเส้นทางที่เกิดขึ้นจากการปรับแผนแม่บทระบบขนส่งมวลชนทางราง พ.ศ. 2538 มาสู่แผนแม่บทฯ พ.ศ. 2547 โดยต่อขยายแนวเส้นทางช่วงสามเสน (ซังฮี้) - ศูนย์วัฒนธรรมฯ - บางกะปิ ของเส้นทางสายสีส้มเดิมมาเป็นบางบำหรุ - ศูนย์วัฒนธรรมฯ - บางกะปิ ใน พ.ศ. 2553 ได้มีการแก้ไขเส้นทางโดยสลับกับแนวเส้นทางรถไฟฟ้าชานเมืองสายสีแดงอ่อนช่วงโครงข่ายในเมือง ที่ได้เปลี่ยนจากช่วงตลิ่งชัน-มักกะสัน มาเป็นบางบำหรุ-มักกะสัน ทำให้เส้นทางสายสีส้มส่วนนี้ต้องเปลี่ยนจาก บางบำหรุ - ศูนย์วัฒนธรรมฯ มาเป็น ตลิ่งชัน-ศูนย์วัฒนธรรมฯ ใน พ.ศ. 2554 ก็ได้มีการแก้ไขแบบแผนเป็นครั้งที่ 3 โดยตัดเส้นทางจากเดิมที่จะไปสิ้นสุดที่ตลิ่งชัน ให้มาสิ้นสุดที่แยกจรัญสนิทวงศ์เนื่องจากเส้นทางทั้งหมดทับซ้อนกับสายสีแดงอ่อน ช่วงตลิ่งชัน - ศิริราช ทำให้แนวเส้นทางของรถไฟฟ้าสายสีส้มเหลือเพียงแค่ บางขุนนนท์ - ศูนย์วัฒนธรรมฯ ใน พ.ศ. 2557 เกิดการคัดค้านการเวนคืนที่ดินหลายจุด เนื่องจากชุมชนประชาสงเคราะห์ไม่ยินยอมให้เวนคืนเพราะเป็นการทำรถไฟฟ้าใต้ดินที่จะจัดทำถนนขนาด 4 เลนตามแนวรถไฟฟ้าทำให้มีผู้เดือดร้อนจำนวนมาก ทำให้มีการเปลี่ยนแนวเส้นทางเป็นครั้งที่ 4 จากเดิมช่วงดินแดง - ศูนย์วัฒนธรรมฯ เป็น ดินแดง - พระราม 9 แทน ทำให้เส้นทางสายสีส้มตะวันตกกลายเป็น บางขุนนนท์ - พระราม 9 แต่หลังจากการประชุมของคณะรัฐมนตรีใน พ.ศ. 2558 คณะรัฐมนตรีมีมติให้ก่อสร้างรถไฟฟ้าสายสีส้มตามแนวเส้นทางเดิมตามแผนแม่บท พ.ศ. 2554 เนื่องจากเส้นทางเดิมส่วนใหญ่ผ่านการประเมินผลกระทบสิ่งแวดล้อม (EIA) และประชาชนรับทราบกันมาตั้งแต่ออกแผนแม่บทนี้เรียบร้อยแล้ว

แนวเส้นทางในส่วนตะวันตกเป็นเส้นทางใต้ดินทั้งหมด เริ่มต้นจากบริเวณด้านใต้สถานีบางขุนนนท์ ของโครงการรถไฟฟ้ามหานคร สายเฉลิมรัชมงคล ในแนวตัดขวางกับถนนจรัญสนิทวงศ์ จากนั้นวิ่งเข้าอาคารรักษาพยาบาล และสถานีรถไฟร่วมศิริราช โรงพยาบาลศิริราช จากนั้นลอดใต้แม่น้ำเจ้าพระยาเข้าสู่เขตพื้นที่อนุรักษ์กรุงรัตนโกสินทร์ และลอดใต้พิพิธภัณฑสถานแห่งชาติ พระนครเข้าสู่แนวถนนราชดำเนินกลาง ผ่านสนามหลวง และอนุสาวรีย์ประชาธิปไตย เชื่อมต่อกับรถไฟฟ้ามหานคร สายสีม่วง ที่สถานีอนุสาวรีย์ประชาธิปไตย ผ่านสะพานผ่านฟ้าลีลาศเข้าสู่แนวถนนหลานหลวง ผ่านตลาดมหานาค เข้าสู่แนวถนนเพชรบุรีที่แยกยมราช ผ่านแยกอุรุพงษ์ แยกเพชรพระราม มาเชื่อมต่อกับรถไฟฟ้าบีทีเอสที่สถานีราชเทวี เลี้ยวซ้ายที่แยกประตูน้ำมุ่งหน้าไปทางทิศเหนือตามแนวถนนราชปรารภ เชื่อมต่อกับรถไฟฟ้าเชื่อมท่าอากาศยานสุวรรณภูมิที่สถานีราชปรารภ เบี่ยงขวาที่แยกสามเหลี่ยมดินแดงเข้าสู่ถนนดินแดง เลี้ยวซ้ายเข้าถนนวิภาวดีรังสิต และเลี้ยวขวาลอดใต้โรงเรียนสุรศักดิ์มนตรี เข้าสู่ชุมชนประชาสงเคราะห์ ทะลุออกสู่ถนนรัชดาภิเษก ด้วยการลอดใต้ศูนย์การค้าเอสพลานาด รัชดาภิเษก และมาเชื่อมต่อกับรถไฟฟ้ามหานคร สายเฉลิมรัชมงคลอีกครั้งที่สถานีศูนย์วัฒนธรรมแห่งประเทศไทย

#### สัญญาการก่อสร้าง

สัญญาการก่อสร้างโครงการรถไฟฟ้ามหานคร สายสีส้มช่วงตะวันตกจะเป็นการมอบสัมปทานทั้งโครงการใหักับเอกชนผู้ประมูลงานทั้งหมดแต่เพียงผู้เดียว และรวมงานเดินรถทั้งสองส่วนเข้าด้วยกันภายใต้สัญญาฉบับเดียวด้วย โดยมี บริษัท ทางด่วนและรถไฟฟ้ากรุงเทพ จำกัด (มหาชน) หรือ บีอีเอ็ม เป็นผู้รับสัมปทานและร่วมลงทุนในโครงการ มีระยะเวลาสัมปทาน 33 ปี 6 เดือน แบ่งเนื้องานเป็นสองระยะ ได้แก่ ระยะที่ 1 การจัดหาระบบรถไฟฟ้า และระบบที่เกี่ยวข้อง 42 เดือน (3 ปี 6 เดือน) และการออกแบบควบคู่การก่อสร้าง 6 ปี อันเป็นการดำเนินการแบบควบคู่กัน และระยะที่ 2 ดำเนินงานรถไฟฟ้า ซ่อมบำรุง และบริหารพื้นที่เชิงพาณิชย์ 30 ปี โดยมีรายละเอียดสัญญาดังนี้

| ลำดับที่ | เนื้องาน |
| --- | --- |
| ระยะที่ 1 - ออกแบบและก่อสร้างงานโยธา รวมถึงจัดหาระบบรถไฟฟ้า |
| ก. | งานออกแบบ จัดหา ผลิต ติดตั้ง และทดสอบระบบรถไฟฟ้า ระบบไฟฟ้ากำลัง ระบบสื่อสาร ระบบจัดเก็บค่าโดยสาร ระบบประตูกั้นชานชาลาและระบบอื่น ๆ ที่เกี่ยวข้อง และทดลองการเดินรถไฟฟ้าของโครงการรถไฟฟ้าสายสีส้มส่วนตะวันออกระยะเวลา 42 เดือน (3 ปี 6 เดือน) นับตั้งแต่วันที่แจ้งให้เริ่มงาน |
| ข. | งานออกแบบควบคู่การก่อสร้างโครงสร้างใต้ดินช่วงศูนย์วัฒนธรรมแห่งประเทศไทย - บางขุนนนท์ ระยะทาง 13.4 กิโลเมตรงานวางรางวิ่ง ระบบไฟฟ้า การจัดหา ผลิต ติดตั้ง และทดสอบระบบรถไฟฟ้า ระบบไฟฟ้ากำลัง ระบบสื่อสาร ระบบจัดเก็บค่าโดยสาร ระบบประตูกั้นชานชาลาและระบบอื่น ๆ ที่เกี่ยวข้อง และทดลองการเดินรถไฟฟ้าของโครงการรถไฟฟ้าสายสีส้มส่วนตะวันตกระยะเวลา 6 ปี นับตั้งแต่วันที่แจ้งให้เริ่มงาน |
| ระยะที่ 2 - งานเดินรถไฟฟ้า และการซ่อมบำรุง |
| 2.1 | งานเดินรถไฟฟ้ารวมการซ่อมบำรุงเป็นระยะเวลา 30 ปี นับตั้งแต่วันที่ รฟม. กำหนดให้มีการเดินรถของโครงการรถไฟฟ้าสายสีส้มส่วนตะวันออกอย่างเป็นทางการ จนสิ้นสุดสัญญาการร่วมลงทุน |

ทั้งนี้ บีอีเอ็ม จะเป็นผู้บริหารจัดการโครงการทั้งหมดแต่เพียงผู้เดียว ทั้งงานโยธา การจัดหาแหล่งเงินลงทุน การเดินรถไฟฟ้า และการเก็บเกี่ยวผลประโยชน์ทั้งหมด โดยที่งานโยธาทั้งหมดได้มีการมอบหมายให้ บริษัท ช. การช่าง จำกัด (มหาชน) เป็นผู้รับเหมางานโยธาของโครงการทั้งหมดแต่เพียงผู้เดียว และการเก็บเกี่ยวผลประโยชน์ที่เกี่ยวเนื่องได้มอบหมายให้ บริษัท บางกอก เมโทร เน็ทเวอร์ค จำกัด เป็นผู้บริหารแต่เพียงผู้เดียวเช่นกัน

#### ผู้เข้าร่วมยื่นข้อเสนอการลงทุน

การรถไฟฟ้าขนส่งมวลชนแห่งประเทศไทยได้เปิดให้เอกชนที่สนใจเข้าซื้อเอกสารประกวดราคาสำหรับเข้าร่วมประมูลโครงการตั้งแต่วันที่ 10 - 24 กรกฎาคม พ.ศ. 2563 ก่อนเปิดรับข้อเสนอในวันที่ 9 พฤศจิกายน พ.ศ. 2563 โดยมีเอกชนที่สนใจเข้าร่วมประมูล 10 ราย จาก 2 ประเทศ และมีเอกชนยื่นซองเข้าร่วมประมูลโครงการ 2 ราย ได้แก่ บริษัท ทางด่วนและรถไฟฟ้ากรุงเทพ จำกัด (มหาชน) และ กิจการร่วมค้าบีเอสอาร์ ประกอบด้วย บริษัท ระบบขนส่งมวลชนกรุงเทพ จำกัด (มหาชน) บริษัท บีทีเอส กรุ๊ป โฮลดิ้งส์ จำกัด (มหาชน) และ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน)

อย่างไรก็ดี คณะกรรมการคัดเลือกตามมาตรา 36 แห่ง พ.ร.บ.การร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) ได้มีมติยกเลิกการประมูลลงเมื่อวันที่ 3 กุมภาพันธ์ พ.ศ. 2564 เนื่องจากมีคดีฟ้องร้องโดย บริษัท ระบบขนส่งมวลชนกรุงเทพ จำกัด (มหาชน) หรือบีทีเอสซี ต่อศาลปกครองกลาง ในเรื่องของการทุจริตโครงการจากการเปลี่ยนกติกาการประมูลที่เป็นส่วนสาระสำคัญ นั่นคือการเปลี่ยนวิธีการพิจารณาผู้ชนะจากจำนวนเงินที่ขอรับอุดหนุนจากรัฐบาล มาเป็นเกณฑ์การให้คะแนนจากการพิจารณาข้อเสนอทางการเงินร่วมกับข้อเสนอทางเทคนิคในสัดส่วน 70:30 อาจทำให้คณะกรรมการฯ สามารถใช้ดุลพินิจส่วนตัวในการมอบงานให้เอกชนที่มีความใกล้ชิดที่มีความเสี่ยงว่าจะประมูลโครงการไม่ได้แทน ซึ่งบีทีเอสซียืนยันต่อศาลปกครองกลางว่าเป็นผู้เสียผลประโยชน์ทางตรงเนื่องจากบริษัทได้เข้าซื้อซองและเอกสารเชิญชวนเข้าร่วมลงทุนในโครงการอย่างถูกต้อง ทำให้ศาลปกครองกลางมีคำสั่งคุ้มครองการประมูลโดยให้คณะกรรมการฯ ต้องกลับไปใช้กติกาการประมูลรูปแบบเดิม คือพิจารณาจากวงเงินขอรับสนับสนุนจากรัฐบาลแทน ทำให้คณะกรรมการฯ มีมติเลื่อนการเปิดประมูลออกไปเพื่อขออุทธรณ์คดี แต่จากความล่าช้าในการพิพากษาคำอุทธรณ์ และความเสี่ยงในการดำเนินการล่าช้ากว่าแผนที่กำหนด ทำให้คณะกรรมการฯ ตัดสินใจล้มการประมูลในที่สุด ต่อมาศาลปกครองกลางได้มีคำสั่งยกฟ้องในคดีดังกล่าว โดยวินิจฉัยว่าการเปลี่ยนเกณฑ์การประมูลข้างต้นนั้นไม่ชอบด้วยกฎหมาย แต่ก็ไม่ปรากฏความเสียหายใด ๆ ให้แก่บีทีเอสซี

ภายหลังจากที่คดีที่ศาลปกครองสิ้นสุดลง การรถไฟฟ้าขนส่งมวลชนแห่งประเทศไทย ได้จัดตั้งคณะกรรมการฯ ชุดใหม่เพื่อกำหนดเงื่อนไขสำหรับการเข้าร่วมประมูลโครงการ โดยการประมูลโครงการรอบใหม่ได้มีการตัดสินใจยกเลิกเกณฑ์การให้คะแนนจากการพิจารณาข้อเสนอทางการเงินร่วมกับข้อเสนอทางเทคนิคในสัดส่วน 70:30 กลับมาเป็นการพิจารณาผู้ชนะจากจำนวนเงินที่ขอรับอุดหนุนจากรัฐบาล โดยในครั้งนี้การรถไฟฟ้าขนส่งมวลชนแห่งประเทศไทยได้เปิดให้เอกชนที่สนใจเข้าซื้อเอกสารประกวดราคาสำหรับเข้าร่วมประมูลโครงการตั้งแต่วันที่ 27 พฤษภาคม - 10 มิถุนายน พ.ศ. 2565 ก่อนเปิดรับข้อเสนอในวันที่ 27 กรกฎาคม พ.ศ. 2565 โดยมีเอกชนที่สนใจเข้าร่วมประมูลทั้งสิ้น 14 ราย จาก 6 ประเทศ รวมบีทีเอสซี และบีอีเอ็ม

แต่แล้วเมื่อวันที่ 7 กรกฎาคม พ.ศ. 2565 ศาลปกครองกลางมีคำพิพากษาเพิกถอนมติคณะกรรมการคัดเลือกตามมาตรา 36 แห่ง พ.ร.บ.การร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์-มีนบุรี (สุวินทวงศ์) เมื่อวันที่ 3 กุมภาพันธ์ พ.ศ. 2564 ที่เห็นชอบให้ยกเลิกประกาศเชิญชวนการร่วมลงทุนระหว่างรัฐและเอกชนโครงการรถไฟฟ้าสายสีส้ม ช่วงบางขุนนนท์-มีนบุรี (สุวินทวงศ์) และการยกเลิกคัดเลือกเอกชนตามประกาศเชิญชวนดังกล่าว โดยมีเหตุผลว่าการกระทำดังกล่าวถือเป็นเพียงความเห็นของ รฟม. ที่เห็นว่าการยกเลิกการประมูลไม่ได้ปรากฏผลเสียต่อธุรกิจให้กับเอกชนที่เข้าร่วมประมูลทั้งสองกลุ่มแต่อย่างใด แต่มิได้คำนึงว่าการเปลี่ยนเกณฑ์การประมูลที่เป็นส่วนสาระสำคัญ ยังอยู่ในระหว่างการพิจารณาของศาลปกครองกลาง ดังนั้นการยกเลิกการประมูลโดยไม่รับฟังความเห็นของเอกชนที่เข้าร่วมประมูลเพื่อหาแนวทางการลดความขัดแย้งลงด้วยกัน หรือรอคำพิพากษาจากศาลปกครองสูงสุดให้เป็นที่สุดแล้วก่อนนั้น อาจส่อเค้าให้เกิดความไม่โปร่งใสในการประมูลตามบรรทัดฐานที่ควรจะเป็นและเจตนารมณ์ในการหุ้นส่วนกันระหว่างรัฐและเอกชนตาม พ.ร.บ.การร่วมลงทุนระหว่างรัฐและเอกชน พ.ศ. 2562 ดังนั้นเหตุผลในการยกเลิกการประมูลดังกล่าวจึงฟังไม่ขึ้น และถือเป็นมติและประกาศที่ออกโดยใช้ดุลพินิจไม่ชอบด้วยกฎหมาย ทำให้กระทรวงคมนาคมสั่งระงับการประมูลโครงการรถไฟฟ้าสายสีส้มทั้งหมดเมื่อวันที่ 11 กรกฎาคม พ.ศ. 2565 เพื่อประกาศยกเลิกการประมูลทั้งสองรอบและแก้ปัญหาที่ต้นเหตุบนพื้นฐานที่ทุกฝ่ายเห็นว่า ร่างประกาศเชิญชวนประกวดราคาที่ออกมาต้องเกิดความเป็นธรรมกับทุกฝ่าย ไม่ทำให้กลุ่มผู้ลงทุนฝ่ายหนึ่งฝ่ายใดเกิดข้อครหาว่ามีการล็อกสเปค

แต่ รฟม. กลับยืนกรานเปิดรับข้อเสนอต่อในวันที่ 27 กรกฎาคม พ.ศ. 2565 โดยมีผู้เข้าร่วมการประมูลสองรายคือ บริษัท ทางด่วนและรถไฟฟ้ากรุงเทพ จำกัด (มหาชน) โดยมี บริษัท ช.การช่าง จำกัด (มหาชน) เป็นซับคอนแทรคงานโยธา และกิจการร่วมค้าไอทีดี กรุ๊ป (บริษัท อิตาเลียนไทย ดีเวล๊อปเมนต์ จำกัด (มหาชน) และ Incheon Transit Corporation ผู้ให้บริการรถไฟฟ้าใต้ดินในเกาหลีใต้) ทั้งนี้การประมูลรอบดังกล่าวกลุ่มบีทีเอสไม่ได้เข้าร่วมประมูล แต่ได้ยื่นฟ้องศาลปกครองซ้ำอีกรอบโดยกล่าวหาว่าข้อเสนอการประมูลรอบใหม่มีการล็อกตัวผู้รับเหมาอย่างชัดเจน มีการกีดกันไม่ให้กลุ่มบริษัทเข้าประมูลได้ เจตนาส่อฮั้วประมูลอย่างชัดเจนตาม พ.ร.บ. ฮั้วประมูล พ.ศ. 2542 ซึ่งต่อมาศาลปกครองกลางได้ยกฟ้องในคดีดังกล่าว โดยให้เหตุผลว่า บีทีเอสซี สามารถเข้าร่วมประมูลได้โดยหาซับคอนแทรคเตอร์ตามข้อกำหนดในหลักเกณฑ์การประมูล ทำให้ รฟม. เปิดซองทั้งหมดและได้ผู้ชนะคือ บริษัท ทางด่วนและรถไฟฟ้ากรุงเทพ จำกัด (มหาชน) ที่เป็นผู้เสนอขอรับผลประโยชน์ตอบแทนจากภาครัฐน้อยที่สุด 

ปัจจุบัน สำนักงานอัยการสูงสุดได้ตรวจสอบร่างสัญญาในขั้นแรก เบื้องต้นได้มีหนังสือตอบกลับแก่รฟม. รฟม เตรียมรายงานร่างสัญญาแก่บอร์ด รฟม. และกระทรวงคมนาคม ก่อนเสนอไปยังครม.พิจารณาอนุมัติ  ภายในสิ้นเดือนมกราคม 2566 แต่หลังจากที่พรรคก้าวไกลชนะการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ทำให้การพิจารณาลงนามสัมปทานถูกหยุดชั่วคราว เพื่อศึกษาความคุ้มค่าใหม่จากกรณีที่การประมูลครั้งล่าสุดมีหลายกรณีที่ไม่เป็นธรรม ทั้งการกีดกันการแข่งขันอย่างไม่เป็นธรรม หนึ่งในผู้เข้าประมูลรับทราบอยู่แล้วว่าตัวเองขาดคุณสมบัติพื้นฐานแต่ยังเข้าลงประมูล รวมถึงกรณีส่วนต่างระหว่างผู้ชนะการประมูลกับกลุ่มบีทีเอสซีที่เสนอราคาต่ำเพียง 9,675.42 ล้านบาทในการประมูลรอบแรก จนทำให้เกิดความกังวลว่ารัฐบาลจะเสียค่าโง่ 70,000 ล้านบาท จากการล็อกสเป็คและกีดกันการแข่งขันอย่างไม่เป็นธรรม

| ชื่อบริษัทฯ | ประเทศ | ผลการยื่นข้อเสนอ |
| --- | --- | --- |
| คุณสมบัติทั่วไป | ข้อเสนอทางเทคนิค | ข้อเสนอด้านการลงทุนและผลตอบแทน(เงินที่รัฐฯ ร่วมลงทุนในโครงการ)(ล้านบาท) | ข้อเสนอพิเศษเพิ่มเติม |
|  |
| บริษัท ทางด่วนและรถไฟฟ้ากรุงเทพ จำกัด (มหาชน) |  ไทย | ผ่าน | ผ่าน | -78,287.95 ล้านบาท |  |
| **กิจการร่วมค้าไอทีดี กรุ๊ป** | ผ่าน | ผ่าน | -102,635.66 ล้านบาท |  |
| บริษัท อิตาเลียนไทย ดีเวล๊อปเมนต์ จำกัด (มหาชน) |  ไทย |
| Incheon Transit Corporation Inc. |  เกาหลีใต้ |

### งบประมาณ

รถไฟฟ้ามหานคร สายสีส้ม มีมูลค่ารวม 143,000 ล้านบาท แบ่งเป็นรัฐฯ ลงทุนเฉพาะค่าจัดสรรกรรมสิทธิ์ที่ดิน 15,000 ล้านบาท เอกชนลงทุนในส่วนของงานโยธาทั้งระบบ 96,000 ล้านบาท และค่างานระบบรถไฟฟ้า 32,000 ล้านบาท โดยรัฐฯ จะชำระค่างานโยธาทั้งหมดพร้อมดอกเบี้ยคืนให้ในระยะเวลา 10 ปีหลังเปิดดำเนินการ

รายชื่อสถานี
------------

|  |
| --- |
|  |
| รหัส | ชื่อสถานี | กม.ที่ | โครงสร้าง | รูปแบบชานชาลา | เชื่อมต่อกับ | ที่ตั้ง |
| แขวง | เขต | จังหวัด |
|  |
| OR01 | บางขุนนนท์ | 0.000 | *สายสีแดงอ่อน สถานีบางขุนนนท์*สายสีน้ำเงิน **สถานีบางขุนนนท์** | บางขุนศรี | บางกอกน้อย |
| OR02 | ศิริราช | 1.160 | ชานชาลาต่างระดับ | *สายสีแดงอ่อน สถานีศิริราช***เรือด่วนเจ้าพระยา  ท่าวังหลัง (พรานนก)** | ศิริราช |
| อุโมงค์ลอดใต้แม่น้ำเจ้าพระยา |
| OR03 | สนามหลวง | 2.370 | ใต้ดิน | ชานชาลากลาง |  | พระบรมมหาราชวัง | พระนคร | กรุงเทพมหานคร |
| OR04 | อนุสาวรีย์ประชาธิปไตย | 3.590 | *สายสีม่วง* (สถานีร่วม)  **เรือโดยสารคลองแสนแสบ  ท่าผ่านฟ้าลีลาศ** | บวรนิเวศ |
| OR05 | หลานหลวง | 4.420 |  | วัดโสมนัส | ป้อมปราบศัตรูพ่าย |
| OR06 | ยมราช | 5.250 | *สายสีแดงเข้ม สถานียมราช* | สี่แยกมหานาค | ดุสิต |
| OR07 | ราชเทวี | 6.530 | **สายสุขุมวิท สถานีราชเทวี**  **เรือโดยสารคลองแสนแสบ  ท่าสะพานหัวช้าง** | ถนนเพชรบุรี | ราชเทวี |
| OR08 | ประตูน้ำ | 7.350 | ชานชาลาต่างระดับ | **สายสุขุมวิท สถานีชิดลม****สายสุขุมวิท สายสีลม สถานีสยาม**  **เรือโดยสารคลองแสนแสบ  ท่าประตูน้ำ** | ถนนพญาไท |
| OR09 | ราชปรารภ | 8.090 | **สายซิตี้ สถานีราชปรารภ** | มักกะสัน |
| OR10 | รางนํ้า | 8.800 | ชานชาลากลาง |  | ดินแดง | ดินแดง |
| OR11 | ดินแดง | 10.630 | ชานชาลากลาง |  | ดินแดง | ดินแดง |
| OR12 | ประชาสงเคราะห์ | 11.840 | ชานชาลาด้านข้าง | *สายสีฟ้า สถานีประชาสงเคราะห์* |
| OR13 | ศูนย์วัฒนธรรมแห่งประเทศไทย | 13.09 | สายสีน้ำเงิน (สถานีร่วม)อาคารจอดแล้วจร | ห้วยขวาง | ห้วยขวาง |
| OR14 | รฟม. | 14.600 | ชานชาลากลาง | ศูนย์ซ่อมบำรุง |
| OR15 | วัดพระราม ๙ | 16.170 | ชานชาลาต่างระดับ | *สายสีเทา สถานีพระราม 9*  | บางกะปิ |
| OR16 | รามคำแหง 12 | 18.320 | **เรือโดยสารคลองแสนแสบ  ท่าเดอะมอลล์ 3** | หัวหมาก | บางกะปิ |
| OR17 | มหาวิทยาลัยรามคำแหง | 19.530 | **เรือโดยสารคลองแสนแสบ  ท่า ม.รามคำแหง** |
| OR18 | กกท. | 20.480 | ชานชาลากลาง | **เรือโดยสารคลองแสนแสบ  ท่าสะพานมหาดไทย** |
| OR19 | รามคำแหง 40 | 21.750 |  |
| OR20 | แยกลำสาลี | 22.750 | **สายสีเหลือง สถานีแยกลำสาลี***สายสีน้ำตาล สถานีแยกลำสาลี*  **เรือโดยสารคลองแสนแสบ  ท่าเดอะมอลล์บางกะปิ** |
| OR21 | ศรีบูรพา | 24.110 |  |
| OR22 | คลองบ้านม้า | 25.30 | อาคารจอดแล้วจร | สะพานสูง | สะพานสูง |
| OR23 | สัมมากร | 26.280 | ยกระดับ | ชานชาลาด้านข้าง |
| OR24 | น้อมเกล้า | 28.21 |  | ราษฎร์พัฒนา |
| OR25 | ราษฎร์พัฒนา | 29.500 |  |
| OR26 | มีนพัฒนา | 30.640 |  | มีนบุรี | มีนบุรี |
| OR27 | เคหะรามคำแหง | 32.140 |  |
| OR28 | มีนบุรี | 33.400 | สายสีชมพู **:** สถานีมีนบุรีอาคารจอดแล้วจร |
| OR29 | แยกร่มเกล้า | 34.180 |  | แสนแสบ |
|  |
| กล่องนี้: * ดู
* คุย
* แก้
 |

รูปแบบของโครงการ
----------------

* เป็นระบบรถไฟฟ้าขนาดหนัก (heavy rail transit)
* ทางวิ่ง ช่วงบางขุนนนท์ - คลองบ้านม้า จะเป็นเส้นทางใต้ดิน ส่วนใหญ่เป็นอุโมงค์คู่ตีขนานตลอดทาง ยกเว้นช่วงที่มีเนื้อที่จำกัดและมีประชาชนอาศัยหนาแน่นจะเป็นอุโมงค์เดี่ยวซ้อนกัน และช่วงคลองบ้านม้า - สุวินทวงศ์ จะเป็นเส้นทางยกระดับจากพื้นถนน ไล่ความสูงจากปลายอุโมงค์ที่สถานีคลองบ้านม้า มาจนถึงความสูงที่ 12-15 เมตรจากผิวถนนที่สถานีสัมมากร และไล่ขึ้นไปจนถึงความสูงปกติของโครงการที่ 17 เมตรจากผิวถนน
* ขนาดราง 1.435 เมตร (standard guage) โดยมีรางที่ 3 ขนานไปกับรางวิ่งสำหรับจ่ายกระแสไฟฟ้าให้กับตัวรถ
* ตัวรถใช้ระบบเดียวกันกับรถไฟฟ้ามหานคร สายเฉลิมรัชมงคล เป็นรถปรับอากาศขนาดกว้าง 3.2 เมตร ยาว 20-24 เมตร สูงประมาณ 3.7 เมตร ความจุ 320 คนต่อคัน เดินรถ 3-6 คันต่อขบวน ใช้ไฟฟ้ากระแสตรง 750 โวลท์ ป้อนระบบขับเคลื่อนรถ สามารถรองรับผู้โดยสารได้ 50,000 คนต่อชั่วโมงต่อทิศทาง จำนวน 40 ขบวน ขบวนละ 3 ตู้
* ใช้ระบบอาณัติสัญญาณเดินรถด้วยระบบอัตโนมัติจากศูนย์ควบคุมการเดินรถ และใช้ระบบเก็บค่าโดยสารอัตโนมัติ เช่นเดียวกับรถไฟฟ้ามหานคร สายสีน้ำเงิน

### ศูนย์ซ่อมบำรุงและศูนย์ควบคุมการเดินรถ

โครงการมีศูนย์ซ่อมบำรุงอยู่บนพื้นที่ขนาด 155 ไร่ ภายในอาณาบริเวณของ การรถไฟฟ้าขนส่งมวลชนแห่งประเทศไทย ถนนพระรามที่ 9 (ติดกันกับที่ทำการของ สำนักสาขา 2 (รถไฟฟ้า) บริษัท ทางด่วนและรถไฟฟ้ากรุงเทพ จำกัด (มหาชน)) ซึ่งเป็นพื้นที่ร่วมกับของโครงการรถไฟฟ้ามหานคร สายเฉลิมรัชมงคล

### สิ่งอำนวยความสะดวก

มีอาคารจอดแล้วจร (Park and Ride) ที่สถานีมีนบุรี สถานีศูนย์วัฒนธรรมแห่งประเทศไทย และสถานีคลองบ้านม้า 

### สถานี

มีทั้งหมด 29 สถานี โดยสถานีใต้ดินยาวประมาณ 250 เมตร กว้าง 20 เมตร มีประตูกั้นชานชาลาแบบเต็มความสูงทุกสถานี ออกแบบให้มีความคงทนแข็งแรงรองรับต่อการทรุดตัวของผิวดิน และรองรับต่อแรงสั่นสะเทือนหากเกิดเหตุแผ่นดินไหวโดยไม่เกิดความเสียหายต่อโครงสร้าง ทางเข้าสถานีถูกออกแบบให้มีความสูงจากผิวดินประมาณ 1 เมตรเพื่อรองรับต่อเหตุการณ์น้ำท่วมที่อาจจะเกิดขึ้นในอนาคต โดยวัดจากสถิติความสูงที่สูงที่สุดของเหตุการณ์น้ำท่วมในกรุงเทพมหานคร มีทั้งหมด 22 สถานี (บางขุนนนท์ - คลองบ้านม้า) ส่วนสถานียกระดับมีความยาวประมาณ 250 เมตร กว้าง 18 เมตร มีประตูกั้นชานชาลาความสูงแบบ Half-Height ออกแบบให้หลบเลี่ยงสาธารณูปโภคใต้ดินและบนดิน และรักษาสภาพผิวจราจรบนถนนมากที่สุด สถานีโดยรวมมีเสายึดสถานีอยู่บริเวณเกาะกลางถนน มีทั้งหมด 7 สถานี (สัมมากร - แยกร่มเกล้า) ทุกสถานีออกแบบให้รองรับรถไฟฟ้าได้สูงสุด 6 ตู้ต่อสถานี ชานชาลามีทั้งรูปแบบชานชาลาเกาะกลาง, ชานชาลาซ้อน และ ชานชาลาด้านข้าง สลับกันไปตามแต่ละพื้นที่

ดูเพิ่ม
-------

* โครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่อง
* รถไฟฟ้าสายสีชมพู
* รถไฟฟ้าสายสีเหลือง
* รถไฟฟ้าสายสีน้ำตาล
* รถไฟฟ้ามหานคร
* เรือโดยสารคลองแสนแสบ

อ้างอิง
-------

1. ↑  Thongsak (2022-02-09). "ด่วน! สายสีส้มได้ไปต่อศาลปกครองยกฟ้องคดี BTSC ร้อง".
2. ↑  "ศาลคดีทุจริตยกฟ้อง รฟม.เปลี่ยนเกณฑ์ประมูลรถไฟฟ้าสายสีส้ม". *Thai PBS*.
3. ↑  "ศาลปกครองตัดสินล้มประมูลรถไฟฟ้าสายสีส้ม ไม่ชอบด้วยกฎหมาย". *Thai PBS*.
4. ↑  Siripanjana, Maneerat. ""ศักดิ์สยาม" ย้ำ รฟม. รอกระบวนการยุติธรรม ก่อนลงนาม "BEM" ลุยรถไฟฟ้าสีส้ม". *เดลินิวส์*.
5. ↑  ทำรถไฟฟ้าบางขุนนนท์-มีนบุรี เวนคืนอื้องบพุ่ง ถึง1.78แสนล้าน
6. ↑  "แผนที่เส้นทาง โครงการรถไฟฟ้าสายสีส้ม (ฉบับใหม่)". คลังข้อมูลเก่าเก็บจากแหล่งเดิมเมื่อ 2016-03-13. สืบค้นเมื่อ 2012-12-28.
7. ↑  "โครงการระบบขนส่งมวลชนสายสีน้ำตาล โดยสำนักงานนโยบายและแผนการขนส่งและจราจร (สนข.)". คลังข้อมูลเก่าเก็บจากแหล่งเดิมเมื่อ 2009-01-30. สืบค้นเมื่อ 2009-05-07.
8. ↑  สัญญาการก่อสร้าง
9. ↑  "รฟม. เร่งชงร่างสัญญารถไฟฟ้าสายสีส้ม ให้บอร์ดพิจารณา สิ้น ม.ค.นี้". *posttoday*. 2023-01-13.
10. ↑  ฐานเศรษฐกิจดิจิทัล (2023-01-13). "จับตา "รฟม." ชงบอร์ดเคาะร่างสัญญาประมูลสายสีส้ม สิ้นเดือน ม.ค.นี้". *thansettakij*.
11. 1 2 3 4 5 6 7  "โครงการรถไฟฟ้าสายสีส้ม ช่วงบางกะปิ-บางบำหรุ โดยการรถไฟฟ้าขนส่งมวลชนแห่งประเทศไทย (รฟม.)". คลังข้อมูลเก่าเก็บจากแหล่งเดิมเมื่อ 2021-04-30. สืบค้นเมื่อ 2021-07-08.

แหล่งข้อมูลอื่น
---------------

* โครงการรถไฟฟ้าสายสีส้ม การรถไฟฟ้าขนส่งมวลชนแห่งประเทศไทย
* สำนักงานนโยบายและแผนการขนส่งและจราจร (สนข.) เก็บถาวร 2016-11-21 ที่ เวย์แบ็กแมชชีน
* เฟซบุ๊คโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย-มีนบุรี

| * ด
* ค
* ก
 สถานีของรถไฟฟ้ามหานคร สายสีส้ม |
| --- |
| ศูนย์วัฒนธรรมฯ–มีนบุรี(กำลังก่อสร้าง) | 
* ศูนย์วัฒนธรรมแห่งประเทศไทย
* รฟม.
* วัดพระราม 9
* รามคำแหง 12
* มหาวิทยาลัยรามคำแหง
* กกท.
* รามคำแหง 40
* แยกลำสาลี
* ศรีบูรพา
* คลองบ้านม้า
* สัมมากร
* น้อมเกล้า
* ราษฎร์พัฒนา
* มีนพัฒนา
* เคหะรามคำแหง
* มีนบุรี
* แยกร่มเกล้า

 |
| บางขุนนนท์–ศูนย์วัฒนธรรมฯ(โครงการ) | 
* บางขุนนนท์
* ศิริราช
* สนามหลวง
* อนุสาวรีย์ประชาธิปไตย
* หลานหลวง
* ยมราช
* ราชเทวี
* ประตูน้ำ
* ราชปรารภ
* ดินแดง
* ประชาสงเคราะห์

 |

| * ด
* ค
* ก
 เส้นทางของรถไฟฟ้ามหานคร |
| --- |
| เปิดให้บริการ | 

|  |  |
| --- | --- |
| รางหนัก | 
* สายสีน้ำเงิน
* สายสีม่วง (ส่วนเหนือ)

 |
| รางเดี่ยว | 
* สายสีเหลือง
* สายสีชมพู (ส่วนหลัก)

 |

 |
| กำลังก่อสร้าง | 

|  |  |
| --- | --- |
| รางหนัก | 
* *สายสีส้ม (ส่วนตะวันออก)*
* *สายสีม่วง (ส่วนใต้)*

 |
| รางเดี่ยว | 
* *สายสีชมพู (ส่วนสาขา)*

 |

 |
| โครงการ | 

|  |  |
| --- | --- |
| รางหนัก | 
* *สายสีส้ม (ส่วนตะวันตก)*

 |
| รางเดี่ยว | 
* *สายสีน้ำตาล*

 |

 |

| * ด
* ค
* ก
ระบบขนส่งมวลชนในกรุงเทพมหานครและปริมณฑล |
| --- |
| 
* การขนส่งในกรุงเทพมหานคร
* การขนส่งระบบรางในกรุงเทพมหานคร
* รถไฟฟ้าในกรุงเทพมหานครและปริมณฑล
	+ รายชื่อสถานี

 |
|  ทางราง | 

|  |  |
| --- | --- |
| รถไฟระหว่างเมือง | 
* รฟท.
	+ สายเหนือ
	+ สายตะวันออกเฉียงเหนือ
	+ สายใต้
	+ สายตะวันออก
	+ สายแม่กลอง

 |
| รถไฟชานเมือง | 
* ขบวนรถชานเมือง
* รถไฟฟ้าสายสีแดง
	+ สายสีแดงเข้ม
	+ สายสีแดงอ่อน
* แอร์พอร์ต เรล ลิงก์
	+ สายซิตี้

 |
| ระบบขนส่งมวลชนเร็ว | 
* รถไฟฟ้าบีทีเอส
	+ สายสุขุมวิท
	+ สายสีลม
* รถไฟฟ้ามหานคร
	+ สายสีน้ำเงิน
	+ สายสีม่วง

 |
| รถไฟรางเดี่ยว | 
* รถไฟฟ้ามหานคร
	+ สายสีเหลือง
	+ สายสีชมพู

 |
| ระบบขนส่งผู้โดยสาร | 
* สายสีทอง
* ระบบขนส่งผู้โดยสารอัตโนมัติท่าอากาศยานสุวรรณภูมิ เอพีเอ็ม สุวรรณภูมิ

 |
| โครงการ | 
* *รถไฟความเร็วสูง*
	+ *สายตะวันออก*
	+ *สายตะวันออกเฉียงเหนือ*
	+ *สายเหนือ*
	+ *สายใต้*
* *สายสีส้ม*
* *สายสีน้ำตาล*
* *สายสีเทา*
* *สายสีฟ้า*
* *สายสีเงิน*
* *สายรามคำแหง–ทองหล่อ*
* *สายศาลาว่าการ กทม. 2–ถนนโยธี*
* *สายบางปู-สุวรรณภูมิ*

 |
| ยกเลิก | 
* รถรางกรุงเทพ
* โครงการโฮปเวลล์
* โครงการรถไฟฟ้าลาวาลิน

 |
| สถานีรถไฟหลัก | 
* กรุงเทพอภิวัฒน์ (บางซื่อ)
* กรุงเทพ (หัวลำโพง)
* ธนบุรี
* วงเวียนใหญ่

 |

 |
|  ทางถนน | 

|  |  |
| --- | --- |
| ทางด่วน | 
* เฉลิมมหานคร
* ศรีรัช
* ฉลองรัช
* บูรพาวิถี
* อุดรรัถยา
* ประจิมรัถยา
* อุตราภิมุข
* S1
* กาญจนาภิเษก

 |
| ทางพิเศษระหว่างเมือง | 
* 
* 
* +
* 
* +
* 
* 
* 
* 

 |
| ทางสายประธาน | 
* +
* +
* +

 |
| รถโดยสาร | 
* ขสมก
	+ เส้นทาง
* บีอาร์ที
	+ สายสาทร–ราชพฤกษ์
* บขส.

 |
| ยกเลิก | 
* รถเมล์นายเลิศ

 |
| สถานีขนส่งหลัก | 
* หมอชิต 2
* สายใต้ใหม่
* เอกมัย

 |

 |
|  ทางน้ำ | 

|  |  |
| --- | --- |
| เรือโดยสารเจ้าพระยา | 
* เรือด่วนเจ้าพระยา
* ไทย สมายล์ โบ้ท

 |
| เรือโดยสารคลอง | 
* คลองแสนแสบ
* คลองพระโขนง
* คลองภาษีเจริญ
* คลองผดุงกรุงเกษม

 |
| ท่าเรือหลัก | 
* คลองเตย

 |

 |
|  ทางอากาศ | 

|  |  |
| --- | --- |
| ท่าอากาศยาน | 
* สุวรรณภูมิ
* ดอนเมือง

 |

 |

| * ด
* ค
* ก
รายชื่อสถานีรถไฟฟ้าในกรุงเทพมหานครและปริมณฑล (ปัจจุบัน) |
| --- |
| 

|  รถไฟฟ้าบีทีเอส |
| --- |
| 

|  |  |
| --- | --- |
|   สายสุขุมวิท | 
* คูคต
* แยก คปอ.
* พิพิธภัณฑ์กองทัพอากาศ
* โรงพยาบาลภูมิพลอดุลยเดช
* สะพานใหม่
* สายหยุด
* พหลโยธิน 59
* วัดพระศรีมหาธาตุ
* กรมทหารราบที่ 11
* บางบัว
* กรมป่าไม้
* มหาวิทยาลัยเกษตรศาสตร์
* เสนานิคม
* รัชโยธิน
* พหลโยธิน 24
* ห้าแยกลาดพร้าว
* หมอชิต
* สะพานควาย
* อารีย์
* สนามเป้า
* อนุสาวรีย์ชัยสมรภูมิ
* พญาไท
* ราชเทวี
* สยาม
* ชิดลม
* เพลินจิต
* นานา
* อโศก
* พร้อมพงษ์
* ทองหล่อ
* เอกมัย
* พระโขนง
* อ่อนนุช
* บางจาก
* ปุณณวิถี
* อุดมสุข
* บางนา
* แบริ่ง
* สำโรง
* ปู่เจ้า
* ช้างเอราวัณ
* โรงเรียนนายเรือ
* ปากน้ำ
* ศรีนครินทร์
* แพรกษา
* สายลวด
* เคหะฯ

 |
|   สายสีลม | 
* สนามกีฬาแห่งชาติ
* สยาม
* ราชดำริ
* ศาลาแดง
* ช่องนนทรี
* เซนต์หลุยส์
* สุรศักดิ์
* สะพานตากสิน
* กรุงธนบุรี
* วงเวียนใหญ่
* โพธิ์นิมิตร
* ตลาดพลู
* วุฒากาศ
* บางหว้า

 |
|   สายสีทอง | 
* กรุงธนบุรี
* เจริญนคร
* คลองสาน

 |

 |

 |  |
| 

|  รถไฟฟ้ามหานคร |
| --- |
| 

|  |  |
| --- | --- |
|   สายสีน้ำเงิน | 
* ท่าพระ
* จรัญฯ 13
* ไฟฉาย
* บางขุนนนท์
* บางยี่ขัน
* สิรินธร
* บางพลัด
* บางอ้อ
* บางโพ
* เตาปูน
* บางซื่อ
* กำแพงเพชร
* สวนจตุจักร
* พหลโยธิน
* ลาดพร้าว
* รัชดาภิเษก
* สุทธิสาร
* ห้วยขวาง
* ศูนย์วัฒนธรรมแห่งประเทศไทย
* พระราม 9
* เพชรบุรี
* สุขุมวิท
* ศูนย์การประชุมแห่งชาติสิริกิติ์
* คลองเตย
* ลุมพินี
* สีลม
* สามย่าน
* หัวลำโพง
* วัดมังกร
* สามยอด
* สนามไชย
* อิสรภาพ
* บางไผ่
* บางหว้า
* เพชรเกษม 48
* ภาษีเจริญ
* บางแค
* หลักสอง

 |
|   สายสีม่วง | 
* คลองบางไผ่
* ตลาดบางใหญ่
* สามแยกบางใหญ่
* บางพลู
* บางรักใหญ่
* บางรักน้อยท่าอิฐ
* ไทรม้า
* สะพานพระนั่งเกล้า
* แยกนนทบุรี 1
* บางกระสอ
* ศูนย์ราชการนนทบุรี
* กระทรวงสาธารณสุข
* แยกติวานนท์
* วงศ์สว่าง
* บางซ่อน
* เตาปูน

 |
|   สายสีเหลือง | 
* ลาดพร้าว
* ภาวนา
* โชคชัย 4
* ลาดพร้าว 71
* ลาดพร้าว 83
* มหาดไทย
* ลาดพร้าว 101
* บางกะปิ
* แยกลำสาลี
* ศรีกรีฑา
* หัวหมาก
* กลันตัน
* ศรีนุช
* ศรีนครินทร์ 38
* สวนหลวง ร.9
* ศรีอุดม
* ศรีเอี่ยม
* ศรีลาซาล
* ศรีแบริ่ง
* ศรีด่าน
* ศรีเทพา
* ทิพวัล
* สำโรง

 |
|   สายสีชมพู | 
* ศูนย์ราชการนนทบุรี
* แคราย
* สนามบินน้ำ
* สามัคคี
* กรมชลประทาน
* แยกปากเกร็ด
* เลี่ยงเมืองปากเกร็ด
* แจ้งวัฒนะ-ปากเกร็ด 28
* ศรีรัช
* เมืองทองธานี
* แจ้งวัฒนะ 14
* ศูนย์ราชการเฉลิมพระเกียรติ
* โทรคมนาคมแห่งชาติ
* หลักสี่
* ราชภัฏพระนคร
* วัดพระศรีมหาธาตุ
* รามอินทรา 3
* ลาดปลาเค้า
* รามอินทรา กม.4
* มัยลาภ
* วัชรพล
* รามอินทรา กม.6
* คู้บอน
* รามอินทรา กม.9
* วงแหวนรามอินทรา
* นพรัตน์
* บางชัน
* เศรษฐบุตรบำเพ็ญ
* ตลาดมีนบุรี
* มีนบุรี

 |

 |

 |
| 

|  แอร์พอร์ต เรล ลิงก์ |
| --- |
| 

|  |  |
| --- | --- |
|   สายซิตี้ | 
* สุวรรณภูมิ
* ลาดกระบัง
* บ้านทับช้าง
* หัวหมาก
* รามคำแหง
* มักกะสัน
* ราชปรารภ
* พญาไท

 |

 |

 |
| 

|  รถไฟฟ้าชานเมือง |
| --- |
| 

|  |  |
| --- | --- |
|   สายสีแดงเข้ม | 
* กรุงเทพอภิวัฒน์
* จตุจักร
* วัดเสมียนนารี
* บางเขน
* ทุ่งสองห้อง
* หลักสี่
* การเคหะ
* ดอนเมือง
* หลักหก
* รังสิต

 |
|   สายสีแดงอ่อน | 
* กรุงเทพอภิวัฒน์
* บางซ่อน
* บางบำหรุ
* ตลิ่งชัน

 |

 |

 |